Publication: Magyar Közlöny
Issue: MK-2003-34 (Year: 2003, Number: 34)
Era: 1990-2004
Section: d) döntéshozatal a VII. fejezet 2. pontja szerinti ingóságok elidegenítésére vonatkozó kezdeményezésrõl, összhangban az 1052/1997. (V. 21.) Korm. határozat 5. a) pontjában megfogalmazott elvárásokkal,
Paragraph Index: 1618

6. A felügyelõ bizottság ellenõrzi a közalapítvány mûködését, gazdálkodását. Vizsgálatait szükség szerint tartja, amelynek keretében a kuratórium elnökétõl, illetve a közalapítvány bármely alkalmazottjától felvilágosítást, jelentést kérhet, a közalapítvány könyveit, iratait, pénzügyeit, értékpapír-állományát, befektetéseit, vállalkozásait bármikor megvizsgálhatja, illetõleg indokolt esetben a közalapítvány költségén szakértõvel megvizsgáltathatja. Tagjai tanácskozási joggal részt vehetnek a kuratórium ülésein. 6.1. A felügyelõ bizottság — az okleveles könyvvizsgálói jelentés figyelembevételével — megvizsgálja a közalapítvány pénzügyi tervét, beszámolóját, mérlegét és vagyonkimutatását. A felügyelõ bizottság köteles vizsgálatairól a kuratóriumot és az alapítót írásban tájékoztatni, indokolt esetben kezdeményezheti a kuratórium ülésének soron kívüli összehívását. 6.2. A felügyelõ bizottság köteles az intézkedésre jogosult kuratóriumot tájékoztatni és annak összehívását kezdeményezni, ha arról szerez tudomást, hogy — a közalapítvány mûködése során olyan jogszabálysértés vagy a szervezet érdekeit egyébként súlyosan sértõ esemény (mulasztás) történt, amelynek megszüntetése vagy következményeinek elhárítása, illetve enyhítése az intézkedésre jogosult kuratórium döntését teszi szükségessé; — a vezetõ tisztségviselõk felelõsségét megalapozó tény merült fel. 6.3. Amennyiben a kuratórium ülésének összehívása a 6.2. pont alatti kezdeményezés ellenére elmarad, úgy a felügyelõ bizottság jogosult annak összehívására. 6.4. Ha a kuratórium a törvényes mûködés helyreállítása érdekében szükséges intézkedéseket nem teszi meg, a felügyelõ bizottság köteles haladéktalanul értesíteni a közalapítvány törvényességi felügyeletét ellátó szervet.

Source: https://magyarkozlony.hu/hivatalos-lapok/a793ffc3a736c38a7041d1dbdbbb86fb72a7b803/dokumentumok/d96de82f26891e15047c404d15b4358bf9fbb8ab/letoltes